b'\n_START_ARTICLE_\nSanje o beli poroki\n_START_SECTION_\nVsebina\n_START_PARAGRAPH_\nRoman je zgodba o \xc5\xa1tirih najbolj\xc5\xa1ih prijateljicah, katere skupaj vodijo podjetje za na\xc4\x8drtovanje porok imenovano Zaobljube. Na zelo lepem in velikem posestvu Brown imajo svoje podjetje in hkrati dom. Lepo viktorijansko hi\xc5\xa1o, ki jo je podedovala Parker po smrti svojih star\xc5\xa1ev, so prijateljice, ki \xc5\xbee od malega u\xc5\xbeivajo v porokah spremenile v svoje delovno okolje, ki jim nudi mo\xc5\xbenost za uresni\xc4\x8ditev njihovih malodostni\xc5\xa1kih sanj. Roman je osredoto\xc4\x8den na Mackensie oz. kraj\xc5\xa1e Mac Elliot, fotografinjo, ki izdeluje poro\xc4\x8dne fotografije za bodo\xc4\x8do nevesto in \xc5\xbeenina ter njune svate.Fotografije objavlja tudi v revijah. Fotoaparat je del nje, saj se za objektivom prelevi v pravi mojstrico ukokvirjanja trenutkov, ki bodo ujeti na slikah za vedno. S tem osre\xc4\x8duje sebe, svoje stranke in doprina\xc5\xa1a svoj del k Zaobljubam. Skupaj s prijateljicami Parker, vodjo podjetja, Emmo, cvetli\xc4\x8dno aran\xc5\xbeerko in Laurel, odli\xc4\x8dno sla\xc5\xa1\xc4\x8di\xc4\x8darko, tvorijo \xc5\xa1tirikotnik najbolj pomembnih stvari za popolno poroko svojih strank. Naredijo prav vse kar je v njihovi mo\xc4\x8di, da postane ta usodni dan najlep\xc5\xa1i in najsre\xc4\x8dnje\xc5\xa1i dan v \xc5\xbeivljenju novope\xc4\x8denih mladoporo\xc4\x8dencev. Kljub uspehu na poslovnem podro\xc4\x8dju, \xc5\xa1epa njihovo ljubezensko \xc5\xbeivljenje. Tako Mac nekega delovnega dne, ko so vse zasute s pripravo poroke njihove stranke Sherry Maguire, spozna njenega brata Carterja Maguireja, u\xc4\x8ditelja angle\xc5\xa1ke literature. Mac je vedra, razigrana, energi\xc4\x8dna, vendar v svojem bistvu ranjena \xc5\xbeenska ter \xc4\x8disto nasprotje mirnega, zami\xc5\xa1ljenega ter nerodnega Carterja. Lahko bi se reklo da sta popolno nasprotje, ki se kljub temu mo\xc4\x8dno privla\xc4\x8dita. Dva pola, ki vsak zase delujeta odli\xc4\x8dno, vendar ko se zdru\xc5\xbeita, kre\xc5\xa1eta iskre vro\xc4\x8de ljubezni.'